برزیل‌ین ریو-دو ژانیرو شهرین‌دکی گریسینو زیندانیندا چته لیدری کلاوینو دا سیلوانین قادین پالتارلارینی گئیه‌رک قاچماق تلاشی اوغورسوز اولدو.
زیندان مسئوللاری‌نین بیلدیردیگینه گؤره، محبوس سیلوا 19 یاش‌لی قیزینی زیارت ائدرکن اؤزو ایله آپاردیغی قادین پالتارلارینی گئیینیب.
سیلیکون قادین ماسکاسی و اوزون قارا ساچ‌لی بیر اؤرتوک تاخان سیلوا دا زیندان‌دان قاچماق ایستیرکن پولیس طرفین‌دن توتولدو.
مسئول‌لار، شبکه لیدری قیزی‌نین آرخاسیندا ترک ائتمگی پلانلادیغینی، اوغورسوز قاچما‌ تلاشی‌نداکی رولونو آراشدیرماغا داوام ائتدیگینی سؤیله‌دی.
ریو ایالت زیندان ایداره‌سی سکرترلیگی طرفیندن یاییملادیغی فوتولاردا سیلوانین قادین گئییم‌لری، همچینین سیلیکون قادین ماسکاسی و اوزون قارا اؤرتوک اولدوغو گؤرولور.
سیلوا توتولدوق‌دان سونرا پالتارینی گؤتوروب آدینی سؤیله‌ین باشقا بیر ویدئو یایینلاندی.
ریو دو ژانیرو ایالتینده نارکوتیک تیجارتی ساحه‌سینده ان گوج‌لو جینایتکار تشکیلات‌لاردان بیری اولان "قیرمیزی قوموتان"ین رهبرلرین‌دن بیری اولان سیلوا، قاچما تلاشی‌نین اوغورسوزلوغون‌دان سونرا یوکسک امنیتلی زیندانا گؤندریلدی.
